CELEX: E2012J0010
Language: mt
Date: 2013-03-25 00:00:00
Title: Sentenza tal-Qorti tal- 25 ta’ Marzu 2013 fil-Kawża E-10/12 – Yngvi Harðarson V Askar Capital hf. (Id-Direttiva 91/533/KEE – l-obbligu li wieħed jinforma lill-ħaddiema – Emendi għal kuntratt ta’ xogħol bil-miktub – L-effett tan-nuqqas ta’ notifika ta’ emendi)

19.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/7
            
         SENTENZA TAL-QORTI
   tal-25 ta’ Marzu 2013
   fil-Kawża E-10/12
   Yngvi Harðarson V Askar Capital hf.
   (Id-Direttiva 91/533/KEE – l-obbligu li wieħed jinforma lill-ħaddiema – Emendi għal kuntratt ta’ xogħol bil-miktub – L-effett tan-nuqqas ta’ notifika ta’ emendi)
   2013/C 270/05
   Fil-Każ E-10/12 Yngvi Harðarson v Askar Capital hf. – TALBA lill-Qorti taħt l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità tas-Sorveljanza u Qorti tal-Ġustizzja minn Héraðsdómur Reykjavíkur (Il-Qorti Distrettwali ta' Reykjavík),dwar l-interpretazzjoni tad-Direttiva 91/533/KEE tal-14 ta' Ottubru 1991 dwar l-obbligazzjoni ta' min iħaddem li jgħarraf lill-ħaddiema bil-kondizzjonijiet applikabbli għall-kuntratt jew għar-relazzjoni tal-impjieg, il-Qorti, magħmula minn Carl Baudenbacher, President, Per Christiansen (Imħallef-Rapporteur) u Páll Hreinsson, Imħallfin, taw is-sentenza fil-25 ta' Marzu 2013, li l-parti operattiva tagħha hi kif ġej:
   Id-Direttiva tal-Kunsill 91/533/KEE tal-14 ta’ Ottubru 1991 dwar l-obbligazzjoni ta’ min iħaddem li jgħarraf lill-ħaddiema bil-kondizzjonijiet applikabbli għall-kuntratt jew għar-relazzjoni tal-impjieg għandu jiġi interpretat bħala li ma jeħtiġux li l-kumpens lil impjegat għandu jiġi evalwat fuq il-bażi ta’ kuntratt ta’ xogħol bil-miktub jekk l-ebda att bil-miktub ma jkun ġie mgħoddi lill-impjegat dwar emendi, temporanji jew permanenti, li jistgħu ikunu saru lill-aspetti essenzjali ta’ kuntratt ta’ impjieg jew relazzjoni ta’ impjieg bejn il-partijiet fil-limiti ta’ żmien stabbiliti fl-Artikolu 5 tad-Direttiva. Dan japplika wkoll fil-kuntest ta’ proċeduri ta’ falliment jew diviżjoni kumparabbli ta’ kumpanija b’responsabilità limitata.